OpenLLM-France/wikimedia huggingface dataset:
# Fanny Horta

Fanny Horta (Perpinyà, Catalunya del Nord, 22 de gener de 1986) és una jugadora de rugbi a 7 i rugbi a 15 professional nord-catalana. Jugadora de l'USAP XV Féminin, va representar a França als Women's Rugby World Cup de 2006 i 2010.
Representant al mateix país, va participar per primera vegada als Jocs Olímpics d'Estiu de 2016 a la modalitat de rugbi a 7, que van perdre, i també als Jocs Olímpics de 2020 que es van celebrar a Tòquio l'any 2021 per la pandèmia de COVID-19 amb la mateixa modalitat. En aquests Jocs, Horta va guanyar la medalla de plata, convertint-se en la primera esportista catalana en aconseguir una medalla olímpica.

## Referències

* 1 2 J.M. «La jugadora de Perpinyà Fanny Horta, plata amb França». [Consulta: 1r agost 2021].
* 1 2 Padilla, Toni. «La primera medalla catalana dels Jocs arriba de Perpinyà». Ara.cat, 31-07-2021. [Consulta: 1r agost 2021].
# Puig Oriol (la Vall d'en Bas)

El Puig Oriol és una muntanya de 894 metres que es troba al municipi de la Vall d'en Bas, a la comarca catalana de la Garrotxa.
# Don Schollander

Donald Arthur Schollander, conegut amb el nom de Don Schollander, (Charlotte, Estats Units 1946) és un nedador estatunidenc, guanyador de vuit medalles olímpiques. Fou el primer nedador a aconseguir guanyar quatre medalles d'or en uns mateixos Jocs.

## Biografia

Va néixer el 30 d'abril de 1946 a la ciutat de Charlotte, població situada a l'estat de Carolina del Nord.

## Carrera esportiva

Especialista en la modalitat de crol, va participar als 18 anys en els Jocs Olímpics d'Estiu de 1964 realitzats a Tòquio (Japó), on va aconseguir guanyar quatre medalles d'or, esdevenint el primer nedador a aconseguir aquesta gesta en uns mateixos Jocs. Aconseguí aquest fet en les proves dels 100 metres lliures, realitzant un nou rècord olímpic amb un temps de 53.4 segons; en els 400 metres lliures, aconseguint un nou rècord del món amb una marca de 4:12.2 minuts; en els relleus 4x100 metres lliures, nou rècord del món amb un temps de 3:33.2 minuts, i finalment en la prova dels relleus 4x200 metres lliures, aconseguint també un nou rècord del món amb una marca de 7:52.1 minuts.
Gran favorit en els Jocs Olímpics d'Estiu de 1968 celebrats a Ciutat de Mèxic (Mèxic) per repetir la gesta, decidí no participar en la prova dels 100 metres lliures però en canvi participà en la prova dels 200 metres, la primera ocasió que aquesta prova es disputà en uns Jocs, on guanyà la medalla de plata en finalitzar per darrere de l'australià Michael Wenden. En la resta de proves en les quals participà aconseguí guanyar sengles medalles d'or: relleus 4x100 metres lliures, relleus 4x200 metres lliures i relleus 4x100 metres estils.
Membre del International Swimming Hall of Fame als 19 anys, al llarg de la seva carrera guanyà tres medalles en els Jocs Panamericans, totes elles d'or.

## Referències

* ↑ (anglès) DON SCHOLLANDER (USA) Arxivat 2012-02-12 a Wayback Machine.
# Günther Ortmann

Günther Ortmann (Lubań, 30 de novembre de 1916 - 10 de gener de 2002) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol. El febrer de 1938 fou membre de l'equip alemany que guanyà el primer campionat del món d'handbol. El juliol d'aquell mateix any també guanyà el primer campionat del món d'hanbdol a onze.
Ortmann també destacà en d'altres esports, com l'atletisme o el futbol. Durant la Segona Guerra Mundial fou greument ferit mentre servia com a capità al Front de l'est.

## Bibliografia

* Rolf Hantel: Hans Keiter – Ideologisch fester „Brenner“. A: Erik Eggers (Ed.), Handball, Geschichte eines deutschen Sports, 3., aktualisierte und vollständig überarbeitete Auflage, Verlag Die Werkstatt, Göttingen 2014, ISBN 978-3-7307-0085-3, S. 94f.

## Referències

* 1 2 3 «Hans Keiter Olympic Results». sports-reference.com. Arxivat de l'original el 17 d’abril 2020. [Consulta: 11 desembre 2018].
# Romualdo Ghiglione

Romualdo Ghiglione (Rivarolo Ligure, barri de Gènova, Ligúria, 25 de febrer de 1891 – Gènova, 12 de març de 1940) va ser un gimnasta artístic italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica.

## Referències

* ↑ «Romualdo Ghiglione Olympic Results». sports-reference.com. Arxivat de l'original el 13 de novembre 2012. [Consulta: 29 agost 2017].
# August Erker

August Casimir "Gus" Erker (Pfaffenwiesbach, Wehrheim, Hessen, 24 d'octubre de 1879 – Saint Louis, 29 de novembre de 1951) va ser un remer alemany de naixement, però estatunidenc d'adopció que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de quatre sense timoner del programa de rem, formant equip amb Arthur Stockhoff, George Dietz i Albert Nasse.

## Referències

* ↑ «Gus Erker Olympic Results». sports-reference.com. Arxivat de l'original el 17 de desembre 2012. [Consulta: 17 octubre 2015].
# Nijat Mammadov

Nijat Mammadov o Mamedov (en àzeri: Nicat Məmmədov), nascut el 2 d'abril de 1985, és un jugador d'escacs àzeri, que té el títol de Gran Mestre des de 2006.
A la llista d'Elo de la FIDE del novembre de 2020, hi tenia un Elo de 2609 punts, cosa que en feia el jugador número 7 (en actiu) de l'Azerbaidjan, i el número 205 del rànquing mundial. El seu màxim Elo va ser de 2624 punts, a la llista de gener de 2014 (posició 161 al rànquing mundial).

## Resultats destacats en competició

El 1999 es proclamà Campió d'Europa Sub-14. El 2011 fou campió de l'Azerbaidjan.
El 2007/08 empatà al primer lloc amb Vadim Malakhatko i Valeriy Neverov al Congrés d'escacs de Hastings. El 2008 empatà als llocs 4t–8è amb Tamaz Guelaixvili, Anton Filippov, Constantin Lupulescu i Oleksandr Zúbarev al torneig obert de Romgaz a Bucarest.
Va participar, representant l'Azerbaidjan a la 34a Olimpíada a Istanbul, Turquia.

## Notes i referències

* 1 2 «Nota biogràfica de Nijat Mammadov» (en anglès). Chessgames.com. [Consulta: 26 gener 2014].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 3 novembre 2020].
* ↑ Posició al rànquing mundial i evolució Elo de Nijat Mammadov «benoni.de» (en alemany). Arxivat de l'original el 2014-02-02. [Consulta: 26 gener 2014].
* ↑ «European Youth Championships 1999» (en anglès). The Week in Chess 253. Arxivat de l'original el 2008-10-05. [Consulta: 21 desembre 2011].
* ↑ «Azerbaijan Championship» (en anglès). World Chess Federation. [Consulta: 11 abril 2011].
* ↑ «Azerbaijani chess champion declared» (en anglès). News.az, 01-02-2011. Arxivat de l'original el 2015-12-08. [Consulta: 24 gener 2014].
* ↑ Crowther, Mark. «TWIC 687: 83rd Hastings International Congress» (en anglès). London Chess Center, 07-01-2008. Arxivat de l'original el 2012-10-13. [Consulta: 11 abril 2011].
* ↑ «Tournament report January 2009: Open Romgaz» (en anglès). FIDE. [Consulta: 11 abril 2011].
* ↑ «Olimpíades d'escacs masculines: Nidjat Mamedov» (en anglès). OlimpBase. [Consulta: 11 abril 2011].
# Bruno Boche

Bruno Boche (Berlín, 28 de maig de 1897 - 1 d'abril de 1972) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba.

## Referències

* ↑ «Benno Boche Olympic Results». sports-reference.com. Arxivat de l'original el 14 de novembre 2012. [Consulta: 8 maig 2018].
# Boulogne-sur-Mer

* Aquest article tracta sobre la comuna francesa. Si cerqueu la ciutat argentina, vegeu «Boulogne Sur Mer».
Boulogne-sur-Mer és un municipi francès al departament del Pas de Calais (regió dels Alts de França). L'any 2006 tenia 43.700 habitants. La ciutat té dues estacions de tren: Gare de Boulogne-Ville i Gare de Boulogne-Tintelleries i és un dels punts finals de la Línia Boulogne-Lilla-Boulogne del TER En cercles esperantistes és molt famós, perquè aquí va tenir lloc el primer Congrés Mundial d'Esperanto.

## Història

Gesoriàcum fou el nom de Boulogne en època romana. Era al nord-oest de la Gàl·lia, després Gàl·lia Belga, al país dels mòrins, al nord dels osismes. L'emperador Claudi es va embarcar en aquest port per la seva expedició a Britànnia i el senat romà va votar dedicar-li un arc triomfal. Claudi Ptolemeu la descriu com a port dels moronis. A l'Itinerari d'Antoní una via passava des Bagacum (Bavay) per Castellum (Cassel) i Teruenna (Therouenne) a Gesoriàcum. A la Taula de Peutinger s'esmenta amb el nom de Bononia i es creu que inicialment era un llogaret unit a Gesoriàcum per un pont al riu, i modernament identificat amb Portus Itius d'on va sortir Juli Cèsar cap a Britànnia. A una moneda del temps de Constant és anomenada Bononia Oceanensis, o Bonònia Oceana, i en aquest temps probablement ja era l'únic nom utilitzat. Constantí governador de Britànnia i usurpador del tron romà, va passar des l'illa a la Gàl·lia desembarcant en aquest port. Han quedat molt poques restes romanes: una torre, alguna tomba i monedes.
Va passar als francs al segle v essent seu d'un bisbat i en temps de l'Imperi Carolingi va ser governada per comtes. Des d'aquesta població, emulant Juli Cèsar, Napoleó volia envair la Gran Bretanya i per això va fer treballs al port. El 1850 va morir a la ciutat José de San Martín, Libertador sud-americà.

## Fills il·lustres

* Gustav Louchet (1840-?) pianista i compositor.
* Joseph O'Kelly (1828-1885) pianista i compositor
* Pierre Hédouin (1789-1868), advocat, escriptor i compositor.

## Vegeu també

* Comtat de Boulogne
* Localització
* Beffroi
* Port
* Catedral de Notre-Dame, del segle xix
# Giuseppe Paris

Giuseppe Paris (Milà, 22 de setembre de 1895 – Merate, 5 d'abril de 1968) va ser un gimnasta artístic italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica. Quatre anys més tard, als Jocs de París, tornà a guanyar la medalla d'or en el concurs complet per equips. En aquests Jocs disputà vuit proves més del programa de gimnàstica, sent la cinquena posició en cavall amb arcs el millor resultat. El 1928, a Amsterdam, disputà els seus tercers i darrers Jocs, amb la participació en set proves del programa de gimnàstica. La sisena posició en el concurs complet per equips fou el millor resultat.

## Referències

* 1 2 3 4 «Giuseppe Paris Olympic Results». sports-reference.com. Arxivat de l'original el 18 d’abril 2020. [Consulta: 26 octubre 2017].
# George Finnegan

George V. Finnegan (?, Califòrnia, setembre de 1881 - San Francisco, Califòrnia, 28 de febrer de 1913) va ser un boxejador estatunidenc de primers del segle xx. És un dels únics quatre boxejadors en la història dels Jocs Olímpics que ha guanyat dues medalles olímpiques en dos pesos diferents en uns mateixos Jocs.
El 1904 va prendre part en els Jocs Olímpics de Saint Louis. Disputà dues categories, la de pes mosca i pes gall, guanyant l'or en el pes mosca i la plata en el pes gall.

## Referències

* ↑ «George Finnegan» (en anglès). sports-reference.com. Arxivat de l'original el 2012-02-06. [Consulta: 31 agost 2012].
# Wen Yang (escaquista)

Wen Yang (en xinès 温阳; Shandong, 7 de juliol de 1988) és un jugador d'escacs xinès, que té el títol de Gran Mestre des de 2013.
A la llista d'Elo de la FIDE de l'abril del 2023, hi tenia un Elo de 2581 punts, cosa que en feia el jugador número 16 (en actiu) de la Xina. El seu màxim Elo va ser de 2631 punts, a la llista del gener de 2013.

## Resultats destacats en competició

Participà en la Copa del Món de 2007 a Khanti-Mansisk (Rússia) on fou eliminat a la primera ronda per Zoltán Almási.
El 2010 guanyà l'Obert de Singapur amb 8½ punts de 9.
El 2014 fou subcampió del Campionat d'Àsia, guanyant una plaça per a participar en la Copa del Món de 2015 on eliminà a Ígor Kovalenko a la primera ronda i a la segona fou eliminat per Péter Lékó.

## Referències

* 1 2 «Nota biogràfica de Wen Yang» (en anglès). Chessgames.com. [Consulta: 19 setembre 2016].
* ↑ «"Rànquing d'escaquistes per federació: Xina"» (en anglès). lloc web de la FIDE. [Consulta: 16 abril 2023].
* ↑ Posició al rànquing mundial i evolució Elo de Wen Yang «benoni.de» (en alemany). Arxivat de l'original el 2016-09-19. [Consulta: 19 setembre 2016].
* ↑ «Khanty-Mansiysk: Favourites make it through, Nigel Short falters». chessbase.com. [Consulta: 18 setembre 2016].
* ↑ «Resultats Copa del Món de 2015». Arxivat de l'original el 20 de febrer 2017. [Consulta: 19 setembre 2016].
# Cigonya

Les cigonyes són els ocells del gènere Ciconia. Són ocells de dimensions grosses, amb el bec, el coll i les potes llargs. Tenen un vol lent i pausat. A l'Empordà, també se les coneix com a gantes.
Són aus migratòries que tornen sempre als mateixos nius dels quals havien marxat l'any anterior. Quan arriben, el primer que fan és reconstruir-los. Els seus nius són plataformes de branques que poden arribar a mesurar fins a 2 metres de diàmetre.
Antigament, es deia que els nens venien portats al bec d'una cigonya (que usualment volava des de París fins a la casa de la mare)

## Algunes espècies de cigonyes

* Cigonya blanca (Ciconia ciconia): Fa aproximadament un metre i té el plomatge de color blanc amb les plomes rèmiges negres. A la península Ibèrica nia a la vall del Guadalquivir i a Castella, sobre els cims dels arbres i edificis alts, especialment, els campanars. Actualment manca a la major part de les terres catalanes, on solament està de pas, però nidifica a les planes de Lleida i a l'Empordà. L'any 1998 van ser alliberades trenta cigonyes per repoblar l'Alt Empordà.
* Cigonya negra (Ciconia nigra): Fa uns 96 cm de llargada. El plomatge és de color negre, llevat de l'abdomen, que és blanc. És feréstega i solitària. Nia als arbres i boscs despoblats. Viu en alguna zona d'Extremadura.
** Cigonya d'Abdim (Ciconia abdimii)
** Cigonya collblanca africana (Ciconia microscelis)
** Cigonya collblanca asiàtica (Ciconia episcopus)
** Cigonya de Storm (Ciconia stormi)
** Cigonya maguari (Ciconia maguari)
** Cigonya oriental (Ciconia boyciana)

## En la cultura popular

En les representacions catòliques de l'edat mitjana, la cigonya encarnava valors positius.

## Referències

* ↑ «Els projectes de reintroducció de cigonyes blanques de l'Obra Social de Caixa Catalunya col·laboren a què la població de cigonyes a Catalunya es multipliqui per més de 20 en els darrers anys». Obra Social de Caixa Catalunya, 22-03-2006. [Consulta: 15 maig 2011].
* ↑ «Comunicar un missatge». Romànic Obert. Arxivat de l'original el 6 de gener 2014. [Consulta: 17 gener 2014].
Viccionari
# Ida Bauer

Ida Bauer (Viena, Àustria, 1 de novembre del 1882 - Nova York, Estats Units, 1945) fou una ciutadana austríaca coneguda per haver estat una de les primeres pacients analitzades per Sigmund Freud, amb el seu mètode psicoanalític. Freud publicaria el seu cas posteriorment sense el seu consentiment, i això provocà la indignació de la comunitat mèdica vienesa. Per raons de confidencialitats, Freud n'alterà algunes dades, va disfressar d'altres i feu servir el pseudònim Dora en comptes del nom real de la pacient.
Ida Bauer és també coneguda per ser la germana del líder parlamentari i ministre d'assumptes exteriors de la primera república austríaca Otto Bauer.
El 1903 es casà amb Ernest Adler, i varen tenir un fill: Kurt-Herber.

## Historial clínic del Cas Dora

Ida Bauer ha passat a la posteritat com un dels primers i més paradigmàtics casos clínics a la història de la psicoanàlisi. Més coneguda com a Dora, fou tractada el 1900 pel llavors desconegut psiquiatre vienès Sigmund Freud, després d'uns mesos, des de la publicació de la seva obra seminal La interpretació dels somnis. Freud publicà el seu cas clínic cinc anys més tard, el 1905, amb el títol Anàlisi Fragmentària d'un Cas d'Histèria. Cas Dora. Freud la diagnosticà com un cas de petite hystérie i feu servir el seu mètode psicoanalític (que llavors estava a la seva primera fase de desenvolupament) per intentar alliberar-la dels seus símptomes somàtics i psíquics, essent aquests «dispnea, tos nerviosa, afonia, migranyes, depressió d'ànim, excitabilitat histèrica i pretenent taedium vitae». El tractament començà l'octubre del 1900 i fou conclòs abruptament per la mateixa pacient el 31 de desembre del mateix any.

## El descobriment de la transferència

La narració del tractament psicoanalític de Dora és interessant, perquè Freud hi descobrí la transferència. Pensà que l'anàlisi de Dora confirmaria les seves opinions sobre l'origen sexual dels símptomes histèrics i del paper que juguen els somnis a representar aquests símptomes. Tanmateix, quan tot semblava desenvolupar-se com Freud havia previst, Dora abandonà abruptament el tractament. D'aquest fracàs terapèutic va extreure'n Freud, tanmateix, valuosos descobriments. En analitzar el cas a posteriori, Freud fou prou intuïtiu per assabentar-se que una resistència en connexió amb un procés de transferència havia estat operant sense que ell ho hagués notat. Freud va concloure que, si hagués identificat aquest obstacle a temps, hauria estat capaç d'interpretar-lo i, per tant, hauria previngut la interrupció de l'anàlisi. D'aquest mode, Freud afirmà que «la transferència, destinada a ser el major obstacle de la psicoanàlisi, es converteix en el seu més poderós auxiliar quan el metge aconsegueix esbrinar-la i traduir-la-hi, al malalt». El complicat concepte de la transferència continuà essent un objecte de posterior desenvolupament per a Freud a les seves següents obres.

## Referències

* ↑ Sigmund Freud. Escrits sobre la Histèria. Biblioteca Freud.
* 1 2 Ibid. p. 15.
* ↑ Ibid. p. 181.
* ↑ Ibid. p. 105.
# Hannelore Zober

Hannelore Zober (Leipzig, 6 de novembre de 1946) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol, i quatre anys més tard, als Jocs de Moscou, guanyà la medalla de bronze. En el seu palmarès també destaquen tres medalles d'or al Campionat del món d'handbol: el 1971, 1975 i 1978.
A nivells de clubs jugà al SC Leipzig.

## Referències

* 1 2 3 «Hannelore Zober Olympic Results». sports-reference.com. Arxivat de l'original el 2012-12-18. [Consulta: 8 març 2019].
* ↑ Women Handball World Championship 1971 in Netherlands 12-19.12 Champion East Germany a todor66.com
* ↑ Women Handball World Championship 1975 Soviet Union 03-13.12 Winner East Germany a todor66.com
* ↑ Women Handball World Championship 1978 in Czechoslovakia 30.11-10.12 Champion East Germany a todor66.com
# Robert Pražák

Robert Pražák (Plzeň, 2 de desembre de 1892 - Plzeň, 16 de maig de 1966) va ser un gimnasta artístic txecoslovac que va competir durant la dècada de 1920.
El 1920 va prendre part en els Jocs Olímpics d'Anvers, on fou quart en el concurs complet per equips del programa de gimnàstica. Quatre anys més tard, als Jocs de París, disputà les nou proves del programa de gimnàstica. Guanyà la medalla de plata en les competicions del concurs complet individual, anelles i barres paral·leles. En les altres proves destaquen la vuitena posició en cavall amb arcs i la novena en barra fixa i salt sobre cavall. En les altres proves finalitzà més enllà de la desena posició.

## Referències

* 1 2 «Bedřich Šupčík Olympic Results». sports-reference.com. Arxivat de l'original el 31 d’octubre 2010. [Consulta: 6 abril 2018].
# Augustus Goessling

Augustus M. Goessling (Saint Louis, Missouri, 17 de novembre de 1878 – Saint Louis, 22 d'agost de 1963) va ser un nedador i waterpolista estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla de bronze en la competició de waterpolo com a membre de l'equip Missouri Athletic Club.
El 1908 disputà dues proves del programa de natació dels Jocs de Londres: els 100 metres esquena i els 200 metres braça, però en ambdues proves quedà eliminat en les sèries.

## Referències

* 1 2 «Augustus Goesslin Olympic Results». sports-reference.com. Arxivat de l'original el 14 de desembre 2012. [Consulta: 20 octubre 2015].
# Carl Johan Lind

Carl Johan "Massa" Lind (Karlskoga, Örebro, 25 de maig de 1883 – Karlstad, 2 de febrer de 1965) va ser un atleta suec, especialista en llançament de martell, que va competir durant la dècada de 1910 i 1920. Va prendre part en quatre edicions dels Jocs Olímpics, el 1912, 1920, 1924 i 1928.
El 1912, als Jocs d'Estocolm, va disputar tres proves del programa d'atletisme. Destaca la cinquena posició obtinguda en la prova del llançament de martell i la vuitena en el llançament de disc a dues mans.
Vuit anys més tard, un cop superada la Primera Guerra Mundial, va disputar els Jocs d'Anvers. En ells va guanyar la medalla de plata en la prova del llançament de martell i la de bronze en el llançament de pes de 25 kg. El 1924, a París, i el 1928, disputà la prova del llançament de martell, sent setè i catorzè respectivament.
Durant la seva carrera esportiva Lind guanyà 17 campionats nacionals suecs: en martell (1918–1924), pes (1918–19, 1921–1927) i disc (1910). També fou quatre vegades campió britànic de martell de l'AAA (1913–14, 1921 i 1927). Lind feia de policia a Karlstad i continuà competint fins als 50 anys.

## Millors marques

* llançament de martell. 52,51 metres (1922)
* llançament de disc. 39,04 metres (1912)
* llançament de pes. 11,62 metres (1925)

## Referències

* 1 2 3 4 «Carl Johan Lind Olympic Results». sports-reference.com. Arxivat de l'original el 1 de desembre 2017. [Consulta: 30 novembre 2017].
* ↑ Carl Johan Lind Arxivat 14-1-2010 a Wayback Machine.. Comitè Olímpic Suec
* ↑ Carl-Johan Lind a trackfield.brinkster.net
# Helmer Hanssen

Helmer Julius Hanssen (24 de setembre de 1870 - 2 d'agost de 1956) fou un explorador polar noruec, un dels cinc primers a arribar al pol Sud en l'Expedició Amundsen el 14 de desembre de 1911. També participà en la conquesta del Pas del Nord-oest com a segon de bord de Roald Amundsen.

## Referències

* ↑ «Helmer Julius Hanssen». vesteraalen.info. [Consulta: 1r juny 2017].
* ↑ «Helmer Julius Hanssen (1870-1956)». Antarctic Logistics & Expeditions, 28-08-2010. [Consulta: 1r juny 2017].
# Imotski

Imotski és una ciutat de Croàcia, al comtat de Split-Dalmàcia. D'ençà el Congrés de Viena de 1815, i fins al 1918, la ciutat formava part de la monarquia austríaca, a l'Imperi Austríac i després a l'Imperi Austrohongarès (Cisletània segons el compromís de 1867).

## Notes

* ↑ Handbook of Austria and Lombardy-Venetia Cancellations on the Postage Stamp Issues 1850-1864, by Edwin MUELLER, 1961.
* ↑ Die postalischen Abstempelungen auf den österreichischen Postwertzeichen-Ausgaben 1867, 1883 und 1890, Wilhelm KLEIN, 1967
# José María Carreño Bermúdez

José María Carreño Bermúdez (Tarifa, província de Cadis, 1943 - Madrid, 1996) és un director i crític de cinema espanyol. Va començar publicant crítiques de cinema a les revistes Film ideal, Fotogramas, Casablanca i al diari El independiente. En les acaballes del franquisme va començar a treballar com a guionista a TVE alhora que dirigia el seu primer curtmetratge, Abismo (1972). El 1980 va publicar un estudi sobre Alfred Hitchcock i el 1982 va fer un petit paper com a actor a Pares y nones de José Luis Cuerda.
El 1990 va debutar com a director de cinema amb el llargmetratge Ovejas negras, una comèdia negra on critica l'educació religiosa a Espanya i que denota influències de Hitchcock i Luis Buñuel, amb la que fou nominat al Goya al millor director novell. Després fou guionista i director d'un episodi de la sèrie Crónicas del mal (1992) i Serie negra (1994).

## Referències

* ↑ Augusto M. Torres José María Carreño a Directores españoles malditos, p. 82-83
* ↑ José María Carreño: "No busco un escándalo con la Iglesia católica", El País, 30 d'abril de 1990
* ↑ Ovejas negras al web del Premis Goya
* ↑ José María Carreño a Internet Movie Database